চিকিৎসকদের কর্মবিরতি, বিপাকে বাংলাদেশের রোগীরা

শিলিগুড়ি: আরজি কর (RG Kar Hospital) কাণ্ডের প্রতিবাদে ইন্ডিয়ান মেডিক্যাল অ্যাসোসিয়েশনের (Indian Medical Association) ডাকা কর্মবিরতিতে প্রভাব পড়ল হাসপাতালগুলিতে। ওপিডি বন্ধ।যার জেরে চিকিৎসা করাতে এসে বিপাকে বাংলাদেশের রোগীরা। উত্তরবঙ্গ লাগোয়া বাংলাদেশ সীমান্ত হয়ে বহু মানুষ চিকিৎসার জন্য সরকারী নিয়ম মেনে ভারতে আসেন। কেও বা সরকারী কেও বা বেসরকারি ভাবে চিকিৎসা করিয়ে বাংলাদেশে ফিরে যান। বর্তমানে তাদের একটা বড় অংশ এখন চিকিৎসা করাতে এসে ভারতে আটকে গিয়েছেন। টালমাটাল পরিস্থিতিতে ঠিকমতো চিকিৎসা হচ্ছে না বলে জানান তারা।

আরও পড়ুন: কর্মরত মহিলাদের জন্য চালু হচ্ছে রাতের সাথী অ্যাপ

উত্তরবঙ্গ মেডিকেল কলেজ হাসপাতালে (North BengalMedical College Hospital) আসা এদের অনেকে বলেন, পাসপোর্ট নিয়ে চিকিৎসা করাতে ভারতে এসেছি। কিন্তু আউটডোর বন্ধ। জুনিয়ার ডাক্তারদের পাশাপাশি সিনিয়র ডাক্তাররাও নেই। ফলে সমস্যায় পড়ছি। তারা জানান, এর আগেও মেডিকেল কলেজ হাসপাতালে এসে পরিবারের সদস্যদের চিকিৎসা করিয়ে সুস্থ করে নিয়ে গিয়েছেন। সেই আশাতেই আবার এসেছেন। তবে আরজি কর আন্দোলন নিয়ে বর্তমানে দুর্ভোগের স্বীকার হচ্ছেন তারা।